EuroBench/eurobench-wiki-lt-topics huggingface dataset:
Tema: Rašytojai
Edvardas Kocbekas (slovėn. Edvard Kocbek, 1904 m. rugsėjo 27 d. Sveti Jurij prie Savicos upės (dabar Videm ob Ščavnici) – 1981 m. lapkričio 3 d. Liublianoje; palaidotas Žalės kapinėse) – slovėnų rašytojas, poetas, eseistas, vertėjas ir politikas.
Tema: Filmai
eXistenZ – 1999 m. mokslinės fantastikos psichologinis trileris, kurį režisavo kanadietis David Cronenberg. Pagrindinius vaidmenis atliko Jennifer Jason Leigh ir Jude Law. Filme nagrinėjama virtualios ir realios tikrovės sąveika, virtualaus pasaulio įtaka realybei ir žaidėjų protams.
Tema: Futbolas
Centrinės Afrikos Respublikos vyrų futbolo rinktinė – Centrinei Afrikos Respublikai atstovaujanti nacionalinė futbolo komanda, kurią kontroliuoja Centrinės Afrikos futbolo federacija (Fédération Centrafricaine de Football). Rinktinė nedalyvavo nė viename pasaulio ar žemyno čempionate.
Tema: Kalnai
Titano kalnas (it. Monte Titano) – kalnas Apeninų kalnų grandinėje; aukščiausia San Marino valstybės vieta. Kalno aukštis 739 m, jis yra tuoj į rytus nuo San Marino miesto. Sudarytas iš klinties. Santykinis kalno aukštis siekia ~200 m, jo šlaitai skardingi. Nuo Titano kalno atsiveria vaizdinga panorama, galima matyti visą San Marino teritoriją. Titano kalnas yra San Marino simbolis. IV a. ant šio kalno gyvenęs atsiskyrėlis Šv. Marinas, laikomas San Marino įkūrėju. Ant trijų Titano kalno viršukalnių yra pastatyta po įtvirtintą bokštą (Trys San Marino bokštai): Guaita, Česta ir Montalė. Titano kalnas drauge su San Marino miestu 2008 m. įtrauktas į UNESCO pasaulio paveldo sąrašą.
Tema: Rašytojai
Žanas Polis Sartras (pranc. Jean-Paul Charles Aymard Sartre, 1905 m. birželio 21 d. Paryžiuje – 1980 m. balandžio 15 d.) – prancūzų rašytojas, publicistas, dramaturgas, ilgametis Simone de Beauvoir draugas. Vienas iš žymiausių XX amžiaus egzistencialistų. 1964 metais Sartras atsisakė jam skirtos Nobelio literatūrinės premijos. Ž. Sartras domėjosi metafizika, ontologija, epistemologija, fenomenologija, etika, politika.
Tema: Filmai
Snieguolė ir septyni nykštukai (angl. Snow White and the Seven Dwarfs) – 1937 m. JAV muzikinis animacinis filmas vaikams, kino teatruose pasirodęs 1937 m gruodžio 21 d. Filmą sukūrė kino studija „Walt Disney Productions“.
Tema: Politikai
Abdulkadiras Nuristanis (m. 1978 m. balandžio 29 d.) – Afganistano Respublikos vidaus reikalų ministras. Nuristanis anksčiau buvo policijos viršininkas, pasižymėjęs griežtu savo principų ir įsitikinimų laikymusi. 1975 m. rugsėjo mėn. jis pakeitė ministrą Faizą Mohamadą, vienos Afganistano liaudies demokratinės partijos frakcijos narį. Abdulkadiras mirė 1978 m. balandžio 29 d. Afganistano revoliucijos metu.
Tema: Rašytojai
Svetlana Aleksijevič (bltr. Сьвятлана Алексіевіч; 1948 m. gegužės 31 d.) – baltarusių rašytoja, žurnalistė, scenaristė. 2015 m. jai suteikta Nobelio literatūros premija už polifoninę prozą, įamžinančią kentėjimą bei mūsų laikų heroizmą. Ji yra pirmoji baltarusių rašytoja, gavusi tokį apdovanojimą. 2020 m. Vytauto Didžiojo universitetas suteikė VDU Garbės daktaro vardą.
Tema: Rašytojai
Frydrichas Diurenmatas (vok. Friedrich Josef Dürrenmatt, 1921 m. sausio 5 d. Konolfingenas, Berno kantonas – 1990 m. gruodžio 14 d. Nešatelis) – žymus šveicarų dramaturgas, publicistas, dailininkas ekspresionistas. Rašė vokiečių kalba.
Tema: Rašytojai
Vladimiras Majakovskis (rus. Владимир Владимирович Маяковский, 1893 m. liepos 19 d. Bagdatis, Kutaisio gubernija – 1930 m. balandžio 14 d. Maskva) – rusų poetas, dramaturgas, dailininkas, vienas žymiausių futuristų.
Tema: Kalnai
Kaun Grandės viršūnė (port. Pico Cão Grande 'didžiojo šuns viršūnė') – pailgas, kūgiškas ugnikalninio kamščio tipo kalnas, stūksantis San Tomė ir Prinsipėje, San Tomės salos pietuose. Viršūnė iškilusi apie 370 m virš aplinkinio paviršiaus, arba 663 m virš jūros lygio. Tai 37-as pagal aukštį San Tomės salos kalnas. Šis kalnas patenka į Obo gamtos parko teritoriją.
Tema: Paukščiai
Pelėdiniai (Strigidae) – pelėdinių paukščių (Strigiformes) būrio paukščių šeima. Šeimoje 19 genčių ir apie 180-200 rūšių. Prikiriamos prie aktyvių naktį plėšriųjų paukščių kategorijos.
Tema: Politikai
Abdulachis Jusufas Achmedas (som. Cabdullaahi Yuusuf Axmed, arab. عبدالله يوسف أحمد‎, 1934 m. gruodžio 15 d. – 2012 m. kovo 23 d.) – Somalio politikas ir prezidentas, valdęs šalį nuo 2004 m. spalio 14 d. iki 2008 m. gruodžio 29 d. Jis taip pat buvo Puntlando prezidentas.
Tema: Kalnai
Kalnų perėja – įduba, slėnis, žemesnė vieta kalnuotoje teritorijoje, tinkama kirsti kalnų grandinę, dažniausiai iš upių slėnių. Per perėjas paprastai driekiasi automobilių keliai, geležinkeliai, pėsčiųjų takai. Nuo senovės laikų perėjos vaidindavo labai svarbų vaidmenį, kadangi jos jungdavo kalnų atskirtas tautas, jomis eidavo prekybiniai keliai. Ir dabar perėjos yra strategiškai svarbios vietos, todėl sutrikdžius susisiekimą jomis, įveikti kalnų masyvą gali prireikti daug daugiau laiko ir pastangų. Aukščiausios kalnų perėjos pasaulyje yra Himalajuose: Marsimik La (5582 m), Semo La (5565 m), Chardung La (5359 m). Kitos svarbios perėjos: Kilikijos Vartai, Chaibero perėja, Didžiojo Sen Bernaro perėja, Tarptautinė Los Libertadoreso perėja. Iš visų kalnynų daugiausia perėjų turi Alpės, kur jų žinoma per 100.
Tema: Upės
Baltoji Volta (pranc. Volta Blanche, angl. White Volta) arba Nakambė (Nakambe) – upė Burkina Fase ir Ganoje; viena iš Voltą sudarančių upių. Prasideda Burkina Faso šiaurėje, teka daugiausia pietų kryptimi. Įteka į Voltos tvenkinį drauge su Juodąja Volta ir taip sudaro Voltos upę. Voltos tvenkinys atsirado 1964 m. pastačius Akosombo užtvanką. Didžiausias intakas – Raudonoji Volta (dešinysis). Laivybai netinkama. Vandeningiausia būna rugpjūčio-lapkričio laikotarpiu.
Tema: Politikai
Fatmir Sejdiu (g. 1951 m. spalio 23 d.) – antrasis Kosovo prezidentas (2006–2010 m.). Jo valdymo metais, 2008 m. vasario 17 d., Kosovas paskelbė nepriklausomybę. Fatmiras gimė mažame Pakašticos kaime, Kosove, Jugoslavijoje (dabartinė Kosovo respublika).
Tema: Kalnai
Nasorolevu – aukščiausia Fidžiui priklausančios Vanua Levu salos viršukalnė, esanti pietrytinėje šios salos dalyje. Aukštis – 1032 m (ketvirtas pagal aukštį šalyje). Šlaitai apaugę tropikų miškais.
Tema: Futbolas
Šri Lankos vyrų futbolo rinktinė – Šri Lankai atstovaujanti nacionalinė futbolo komanda, kurią kontroliuoja Šri Lankos futbolo federacija. Rinktinė nedalyvavo nė viename pasaulio ar žemyno čempionate.
Tema: Kalnai
Golicyno kalnai (rus. Голицына горы) – poledyniniai kalnai rytų Antarktidoje, Karalienės Merės žemėje. Ilgis ~300 km. Aukštis iki 1000 m. Ledo dangos storymė virš kalnų – 1000–2000 m. Kalnus atrado 1957–1958 m. tarybinė antarktinė ekspedicija. Jie pavadinti rusų seismologo Boriso Golicyno garbei.
Tema: Filmai
Galingasis 6 (angl. Big Hero 6) – 2014 m. JAV animacinis filmas, kurį sukūrė „Walt Disney Animation Studios“ ir išleido „Walt Disney Pictures“. Filmą įgarsino Ryan Potter, Scott Adsit, Daniel Henney, T.J. Miller, Jamie Chung, Damon Wayans Jr., Genesis Rodriguez, James Cromwell, Maya Rudolph ir Alan Tudyk. Veiksmas sukasi apie Hiro Hamadą, jauną robotikos vunderkindą, ir Beimaksą, jo mirusio brolio Tadašio sveikatos priežiūros robotą, kurie suburia superherojų komandą ir kovoja su kaukėtu piktadariu, atsakingu už Tadašio mirtį. Filmas JAV kino teatruose pasirodė 2014 m. lapkričio 7 d. Jis sulaukė ir kritikų, ir komercinės sėkmės. Kritikai teigiamai įvertino animaciją, veiksmo scenas, tempą, pramoginę vertę, širdį ir emocinį svorį. Visame pasaulyje filmas uždirbo daugiau nei 657,8 mln. dolerių ir tapo pelningiausiu 2014 m. animaciniu filmu. Jis pelnė „oskarą“ už geriausią metų animacini filmą. Filmas išleistas 2015 m. vasario 24 d. DVD ir „Blu-ray“ formatais. Televizijos serialas, kuriame tęsiama filmo istorija, buvo rodomas 2017–2021 m. per „Disney Channel“ ir „Disney XD“. 2022 m. birželio 29 d. per „Disney+“ įvyko dar vieno serialo „Beimaksas!“ premjera.
Tema: Futbolas
Sint Marteno vyrų futbolo rinktinė – Nyderlandams priklausančią Sint Marteno salos dalį atstovaujanti nacionalinė futbolo komanda, kurią kontroliuoja Sint Marteno futbolo asociacija. Sint Martenas priklauso Nyderlandų užjūrio valdoms, ir futbolo asociacija nėra FIFA narė, todėl nedalyvauja pasaulio futbolo čempionatuose, bet dalyvauja CONCACAF taurės atrankos varžybose, kur yra viena silpniausių rinktinių. Rinktinė nedalyvavo nė viename žemyno čempionate. CONCACAF narė nuo 2013 m.
Tema: Futbolas
Panamos vyrų futbolo rinktinė – Panamą atstovaujanti nacionalinė futbolo komanda, kurią kontroliuoja Panamos futbolo federacija (Federación Panameña de Fútbol). Rinktinė nuolat dalyvauja žemyno čempionatuose, o 2018 m. pirmą kartą pateko į pasaulio čempionatą, bet grupių lygmens neįveikė.
Tema: Filmai
Kapitonas Hektoras Barbosa (angl. Hector Barbossa) – išgalvotas personažas „Karibų piratų“ filmų serijoje. Personažą įkūnijo aktorius Geoffrey Rush. Pirmajame filme „Juodojo perlo prakeiksmas“ (2003 m.) Hektoras Barbosa yra piktadarys nemirtingas piratas, filmo pabaigoje jis miršta. Tačiau filmo „Numirėlio skrynia“ (2006 m.) pabaigoje paaiškėjo, kad jis buvo atgaivintas, ir vėliau pasirodė filmuose „Pasaulio pakrašty“ (2007 m.), „Ant keistų bangų“ (2011 m.) ir galiausiai „Salazaro kerštas“ (2017 m.). Visos serijos metu šis personažas buvo suvokiamas kaip blogasis kapitono Džeko Sperou atitikmuo.
Tema: Futbolas
2026 m. Allsvenskan – 2026 m. Švedijos aukščiausiosios futbolo lygos sezonas. Prasidėjo 2026 m. balandžio d., baigėsi 2026 m. lapkričio d. Dalyvavo 16 komandų.
Tema: Kalnai
Fanšipanas (viet. Phan Xi Păng) – kalnų masyvas šiaurės vakarų Vietname, Laokajaus provincijoje, 9 km į pietvakarius nuo Sapos miesto, Hoanglienšono kalnagūbryje. Tai aukščiausia vieta ne tik Vietname, bet ir visame Indokinijos pusiasalyje. Aukštis – 3142 m.
Tema: Rašytojai
Eyvind Johnson (Eivinas Junsonas, 1900 m. liepos 29 d. – 1976 m. rugpjūčio 25 d.) – romanistas ir novelistas. Švedijos akademijos narys. 1974 m. apdovanotas Nobelio literatūros premija.
Tema: Kalnai
Vidurio Atlanto kalnagūbris – išilgai visą Atlanto vandenyną kertanti povandeninė kalnų grandinė; Vandenyno vidurio kalnagūbrio dalis. Ilgis viršija 18 000 km ir tęsiasi iš šiaurės nuo Arkties iki antarktinių vandenų. Didžiausią plotį pasiekia ties Azorais ir į pietus nuo 30 ° p. pl. Pagrindinės dalys: Knipovičiaus, Monos, Jan Majeno, Reikjaneso, Šiaurės Atlanto, Pietų Atlanto, Afrikos-Antarktidos. Išilgai ir skersai suskaidytas lūžių (ypač šiaurėje). Lūžių susikirtimo vietose susidarę gilūs loviai. Viršutinį kalnų sluoksnį sudaro oligoceno-kvartero toleitiniai bazaltai su karbonatinių uolienų tarpsluoksniais, apatinį – juros-oligoceno amfibolitai ir ofiolitai (nuo anortozitų iki ultrabazitų). Kalnagūbrio pietinės pusės šlaituose yra veikiančių povandeninių ugnikalnių. Dalis jų sudaro salas (Dangun Žengimo, Šv. Elenos, Tristano da Kunjos).
Tema: Rašytojai
José Echegaray y Eizaguirre (1832 m. balandžio 19 d. – 1916 m. rugsėjo 14 d.) buvo ispanų inžinierius, matematikas, politikas ir paskutinio XIX a. ketvirčio svarbiausias dramaturgas Ispanijoje. Kartu su Provanco poetu Frédéric Mistral jis gavo Nobelio literatūros premiją 1904 m., tapdamas pirmu tai padarusiu ispanu. Jo žymiausia pjesė yra El gran Galeoto, parašyta XIX a. melodramų stiliumi. Tai istorija apie tai, kaip apkalbos apnuodija vidutinio amžiaus vyro laimę. Paramount Pictures pagal pjesę sukūrė nebylų filmą, pavadintą Pasaulis ir jo žmona ("The World and His Wife"). Kitos jo garsios pjesės yra Šventoji ar madam? (O locura o santidad, 1877 m.), Mariana (1892 m.), El estigma (1895 m.); Pypkė (La duda, 1898 m.) ir El loco Dios (1900 m.).
Tema: Futbolas
Jordanijos vyrų futbolo rinktinė – Jordanijai atstovaujanti nacionalinė futbolo komanda, kurią kontroliuoja Jordanijos futbolo asociacija. Rinktinė dalyvavo 5 žemyno čempionatuose. 2023 m. Azijos čempionate Jordanijos rinktinė pasiekė finalą (jame po 3 baudinių pralaimėjo šeimininkams Katarui). 2026 m. pirmą kartą pateko į pasaulio futbolo čempionatą. Rinktinė varžosi nuo 1953 m., FIFA priklauso nuo 1956 m.
Tema: Paukščiai
Karališkasis grifas arba karališkasis kondoras (lot. Sarcoramphus papa) – stambus plėšrusis paukštis, priklausantis amerikinių grifų (Cathartidae) šeimai ir gyvenantis Centrinėje ir Pietų Amerikoje. Pasižymi itin išraiškingomis plunksnomis bei spalvingomis odos raukšlėmis, todėl pramintas „karališkuoju“. Vietiniai pavadinimai: isp. zopilote rey (Meks., K.-Rik.), cóndor de la selva („džiunglių kondoras“), cóndor real („karališkasis kondoras“), chom, cuervo real („karališkasis varnas“, Parag.), jote real („karališkasis grifas“, Arg.), rey de los gallinazos („grifų karalius“, Kol.), rey zope (Hond.), zopilote real (Nik.), rey zamuro (Ven.); nah. cōzcacuāuhtli („apykaklėtas vanagas“); port. urubu-rei, urubu-real, urubutinga (iš tupių k.), corvo-branco („baltasis varnas“), urubu-branco; gvar. yryvu ruvicha, urubu-rubixá, iriburubixá.
Tema: Paukščiai
Pelėdiniai lėliai (kitaip - varliaburniniai, varliaburniai) (lot. Podargidae, angl. Frogmouth) – lėlinių (Caprimulgiformes) būrio paukščių šeima. Kūno spalva maskuojanti: rausvai ar rudai išmargintos plunksnos susilieja su medžių ir krūmų šakų spalva. Galva didelė, kaklas ir kojos trumpi. Išvaizda panašūs į lėlius, tačiau savo grobį čiumpa nuo žemės, o ne skraidydami ore. Varliaburniai minta kitais paukščiais, žinduoliais, varliagyviais, taip pat vabzdžiais. Turi dideles akis, todėl gerai mato tamsoje. Medžioja temstant, naktį ar švintant, o dieną tupi nejudėdami medžiuose. Tupi ant tinkamų šakų ir laukia netoliese pasirodančio grobio. Stambesnius gyvūnus prieš prarydamas mirtinai uždaužo. Gyvena poromis ar šeimyninėmis grupėmis. Palaikydami ryšius didelėje lizdų ar maitinimosi teritorijoje, paukščiai dažnai susišaukia. Jų lizdai – tai krūva šakelių, sukrautų medžių išsišakojime. Deda tris baltus kiaušinius. Naktį peri patelė, o dieną patinas. Gresiant pavojui varliaburnis išsitempia į aukštį ir tampa panašus į nulaužtą medžio šaką. Tokią pozą kartais lydi ir žiočių demonstravimas: paukštis atveria didelę ir plačią burną. Pasaulyje gyvena 14 tropikinių rūšių, priklausančių dviem gentims: Podargus (3 rūšys) ir Batrachostomus (11 rūšių; neretai ši gentis išskiriama į atskirą Batrachostomidae šeimą). Varliaburniai paplitę Australijoje, Naujojoje Gvinėjoje, Indijoje, Pietų Azijoje.
Tema: Medicina
Anizocitozė – reiškinys, kai kraujyje atsiranda nevienodo dydžio eritrocitų. Anizocitozė aptinkama sergant anemija. Raudonųjų kūnelių išsidėstymo plotis (RDW) yra anizocitozės mato vienetas ir yra apskaičiuojamas kaip eritrocitų kiekio paplitimo nuokrypio, padalinto iš normalaus korpsuskulinio tūrio (MCV), koeficientas.
Tema: Kalnai
Nebo kalnas (arab. جبل نيبو‎ = Jabal Nībū, hebr. ‏הַר נְבוֹ‏‎ = Har Nəvō) – kalnas Jordanijoje, Madabos muchafazoje, Jordano slėnio rytiniame šlaite. Aukštis – 817 m. Nuo kalno atsiveria panorama į Jordano slėnį ir Jerichoną. Pasak Senojo Testamento, ant Nebo kalno, dar vadinamo Pisga (hebr. ‏פִּסְגָּה‏‎), užkopęs Mozė ir pažvelgęs į pažadėtąją žemę. Šiame kalne Mozė buvo tariamai palaidotas paties Dievo, todėl jo kapavietė nėra žinoma. Kalno viršūnėje yra IV a. Mozės bazilikos liekanos, išlikusios grindų mozaikos. Dabar pastatytas naujas statinys, saugantis vertingą paveldą. Taip pat pastatytas varinių gyvačių kryžius, sukurtas italų architekto Giovanni Fantoni. 2000 m. Nebo kalną aplankė popiežius Jonas Paulius II ir greta bazilikos pasodino alyvmedį. 2009 m. ant šio kalno pamokslą sakė popiežius Benediktas XVI.
Tema: Medicina
Abdukcija – kūno sužalojimo ekspertizė ir tam tikras dokumentas, kuris liudija apie nukentėjusiojo sveikatos būklę po sumušimo ar patirto fizinio smurto. Dokumentą išduoda medicinos pagalbos klinikos ar greitosios pagalbos ligoninės iškart po įvykio arba po įvykio pranešus policijai ir parašius pareiškimą. Dėl patirto smurto ar sužalojimo policija duoda siuntimą į medicinos įstaigą. Apžiūrėjęs būklę, nustatęs kūno sužalojimo laipsnį medicinos darbuotojas išduoda medicininę pažymą, kuri vėliau galės būti panaudota kaip liudijimas teisme.
Tema: Filmai
„Berniukas ir garnys“ (jap. 君たちはどう生きるか = Kimitachi wa Dō Ikiru ka, liet. Kaip jūs gyvenate?, angl. The Boy and the Heron) – 2023 m. japonų animė fantastinis filmas, kurio režisierius ir scenarijaus autorius Hayao Miyazaki. Filmas sukurtas studijoje „Studio Ghibli“. Filmą įgarsino Soma Santoki, Masaki Suda, Aimyon, Yoshino Kimura, Shōhei Hino, Ko Shibasaki, Takuya Kimura. Filmas laimėjo „Oskarą“ už geriausią animacini filmą.
Tema: Paukščiai
Hoacinas (Opisthocomus hoazin) – gegutinių paukščių (Cuculiformes) rūšis, vienintelė – hoacininių (Opisthocomidae) šeimoje. Gyvena Amazonės baseino tropiniuose miškuose. Tai varnos didumo, ilgomis uodegos plunksnomis paukštis. Minta šiurkščiais medžių lapais. Juos pertrina labai išsivysčiusiame raumeningame gūžyje, kuris užima beveik trečdalį kūno. Skraido menkai. Jauniklių sparnuose yra po du gerai išsivysčiusius nagus. Jais kabinasi karstydamiesi tarp medžių šakelių virš vandens. Gresiant pavojui jie neria į vandenį. Krauna gana grėmėzdiškus lizdus, į kuriuos padeda 2-3 baltus, tamsiais taškais kiaušinius. Hoacinai turi savotišką puvenų kvapą, dėl to kai kurios tautos juos vadina „dvokapaukščiais“.
Tema: Rašytojai
Seras Arturas Čarlzas Klarkas (angl. Sir Arthur Charles Clarke, 1917 m. gruodžio 16 d. – 2008 m. kovo 19 d.) – britų rašytojas, išradėjas ir futuristas, geriausiai žinomas mokslinės fantastikos romanu „2001 metų kosminė odisėja“ bei to paties pavadinimo filmu, pastatytu kartu su Stanley Kubrick. Klarkas, kartu su Robert A. Heinlein ir Isaac Asimov, priskiriamas Didžiajam mokslinės fantastikos rašytojų trejetui. Klarkas 1941-1946 m. tarnavo Karališkosiose oro pajėgose kaip radarų instruktorius ir technikas, 1945 m. pasiūlė palydovines komunikacijų sistemas, o ši idėja 1963 m. jam pelnė Franklino instituto Stuart Ballantine Aukso medalį. 1994 m. buvo nominuotas Nobelio taikos premijai. 1961 m. pelnė UNESCO Kalinga apdovanojimą už mokslo populiarinimą. 1998 m. Jungtinėje Karalystėje suteiktas riterio vardas.
Tema: Filmai
Šaudykla (angl. Shooting Gallery, taip pat žinoma kaip Pool Hall Prophets) – 2005 m. JAV kriminalinis filmas. Filmas pasakoja apie sukčius, kurie užsidirba lošdami biliardą iš pinigų.
Tema: Futbolas
Vietnamo vyrų futbolo rinktinė – Vietnamui atstovaujanti nacionalinė futbolo komanda, kurią kontroliuoja Vietnamo futbolo federacija. Rinktinė nedalyvavo nė viename pasaulio čempionate, tačiau dalyvavo 3 Azijos taurėse.
Tema: Paukščiai
Žakamariniai, auksapaukščiai (Galbulidae) – žakamarinių paukščių (Galbuliformes) šeima, sutinkama Pietų bei Centrinėje Amerikoje iki Meksikos. Jai priklauso 18 spalvingų mirguliuojančiomis plunksnomis paukščių rūšių, mintančių stambiais vabzdžiais, kurių daugumą savo aštriu galu snapu sugauna ore. Gali išsirausti urvus žemėje ir termitynuose.
Tema: Politikai
Michael Dale "Mike" Huckabee (g. 1955 m. rugpjūčio 24 d.) – JAV politikas, 1996–2007 m. Arkanzaso gubernatorius. Baigė Uačitos baptistų universitetą, gavo religijos bakalauro laipsnį. Vėliau mokėsi Pietvakarių baptistų teologijos seminarijoje, bet jos nebaigė. Buvo baptistų pastorius. 1989–1991 m. jis buvo Arkanzaso valstijos baptistų konvento prezidentas. 1992 m. kandidatavo į JAV Senatą nuo Respublikonų, bet pralaimėjo. 1993 m. liepos 27 d. jis buvo išrinktas Arkanzaso vicegubernatoriumi, kai ankstesnis vicegubernatorius Džimas Takeris pakeitė JAV Prezidentu išrinktą gubernatorių Bilą Klintoną. 1994 m. Hakabis vėl buvo perrinktas vicegubernatoriumi. 1996 m. vėl ruošėsi rinkimams į Senatą, bet persigalvojo paaiškėjus, gubernatoriaus Takerio planams atsistatydinti. 1996 m. liepos 15 d. Hakabis buvo prisaikdintas Arkanzaso gubernatoriumi. Jis buvo perrinktas 1998 ir 2002 m. 2007 m. sausio 28 d. Hakabis pranešė apie planus kandidatuoti į JAV Prezidentus nuo Respublikonų partijos. 2008 m. spalio 3 d. jis laimėjo pirminius rinkimus Ajovos valstijoje, surinkęs 34 % balsų ir aplenkęs 25 % surinkusį Mitą Romnį, 13 % surinkusį Fredą Tompsoną, Džoną MakKeiną (13 %), Roną Paulą (10 %), Rudį Džiulijanį (3,5 %) ir porą kandidatų, surinkusių mažiau nei vieną procentą balsų. Socialinės politikos srityje Hakabis pasisako prieš abortus, vienos lyties asmenų santuokas, embrioninių kamieninių ląstelių tyrimus, bei palaiko mirties bausmę. Užsienio politikos srityje jis palaiko Irako karą.
Tema: Rašytojai
Karl Adolph Gjellerup (Karlas Adolfas Gjelerupas, 1857 m. birželio 2 d. – 1919 m. spalio 13 d.) – danų rašytojas. 1917 m. apdovanotas Nobelio literatūros premija už „Seit ich sie zuerst sah“ („Nuo to laiko, kai aš ją pirmąkart pamačiau“), kurią jis turėjo dalintis su Henriku Pontopidanu. Jam tais pačiais metais buvo skirta premija už „Velnias bandoje“.
Tema: Rašytojai
Doris May Lessing (mergautinė pavardė Tayler, 1919 m. spalio 22 d. – 2013 m. lapkričio 17 d.) – britų rašytoja. Jos garsiausi romanai: „Žolė dainuoja“, „Auksinė užrašų knyga“, penkių fantastinių romanų ciklas „Kanopas Arge“. 2007 m. D. Lessing gavo Nobelio literatūros premiją. Švedijos akademija ją apibūdino kaip „moteriškos patirties rašytoją, kuri su skepticizmu, ugnies ir vizijų galia tiriamuoju žvilgsniu naršo po susiskaldžiusią civilizaciją“. Tuo metu Lessing buvo vienuolikta moteris ir vyriausias asmuo, laimėjęs Nobelio literatūros premiją. 2001 m. Doris Lessing gavo David Cohen prizą už nuopelnus britų literatūroje. 2008 m. „The Times“ paskelbė, kad ji užėmė penktą vietą „50 didžiausių britų rašytojų nuo 1945 m. sąraše“.
Tema: Upės
Forteskju (angl. Fortescue River) – upė Australijos šiaurės vakaruose, Vakarų Australijos valstijoje. Ilgis 760 km (trečia ilgiausia valstijoje), baseino plotas 49 759 km². Prasideda Oftalmijos kalnagūbryje, 30 km į pietus nuo Niumano. Aukštupyje teka šiaurės rytų, vėliau šiaurės vakarų kryptimi tarp Čičesterio ir Hamerslio kalnagūbrių. Netoli žiočių pasuka į šiaurę, įteka į Indijos vandenyną apie 40 km į pietvakarius nuo Dampyro. Prie Niumano patvenkta (Oftalmijos tvenkinys). Apie 100 km į šiaurę nuo Niumano teka per valstybinės svarbos šlapynę – 1048 km² ploto Forteskju pelkę. Upė laikina, teka tik po stiprių liūčių. Upę 1861 m. atrado ir anglų politiko Čičesterio Forteskju (Chichester Fortescue) garbei pavadino australų keliautojas Fransis Gregoris (Francis Gregory).
Tema: Upės
Darlingas (angl. Darling River) – trečia ilgiausia Australijos upė; Murėjaus dešinysis intakas. Prasideda Naujojo Pietų Velso šiaurinėje dalyje, Didžiajame Vandenskyros kalnagūbryje, susiliejus Barvono ir Kulgoa upėms. Teka į pietvakarius dykynėmis ir įteka į Murėjų ties Venvortu Naujajame Pietų Velse. Vaga labai vingiuota, sausmečiais žemupyje išdžiūsta. Vanduo naudojamas pasėlių drėkinimui. Upės baseinas gyvenamas retai, čia yra Australijos čiabuvių bendruomenių. Darlingas ir Murėjus dažnai laikomas vienu vandentakiu apie 3000 km ilgio vandentakiu. Upė pavadinta Australijos kolonizatoriaus Ralfo Darlingo garbei.
Tema: Upės
Makvoris (angl. Macquarie River) – upė pietryčių Australijoje, Naujojo Pietų Velso valstijos rytuose; Barvono intakas (Darlingo–Murėjaus baseinas). Prasideda Žydrųjų kalnų vakariniuose šlaituose, apie 100 km į vakarus nuo Sidnėjaus. Teka į šiaurės vakarus. Makvorio vandens lygis priklausomai nuo laikotarpio labai svyruoja; kai kada žemupys išdžiūsta. Periodiškai, susiliejusi su Martagajaus ir Kaslrėjaus upėmis, įteka į Barvoną, kuris yra viena iš Darlingo ištakų. Ties žiotimis yra Makvorio šlapynių sritis. Didžiausi intakai: Taronas, Talbragaras (dešinieji), Belis (kairysis). Makvoris daugelyje vietų patvenktas, Barendongo tvenkinio vanduo naudojamas drėkinimui. Prie upės įsikūrę Batersto, Dabo miestai. Upė 1813 m. pavadinta leitenanto Laklano Makvorio (Lachlan Macquarie) vardu. Vietos gyventojai virdadžiuriai upę vadino Vambulu (Wambool).
Tema: Filmai
Kardžuvė (angl. Swordfish) – 2001 m. JAV kriminalinis veiksmo filmas. Filme pasakojama kaip CŽV priverčia hakerį tapti šnipu, kuris infiltruojasi į nusikaltėlių organizaciją, kad padėtų pavogti milijardus JAV dolerių iš nepanaudotų vyriausybės banko sąskaitų.